पश्चिम बंगाल में तृणमूल कांग्रेस के वार्ड अध्यक्ष की गोली मारकर हत्या, CCTV में कैद हुई घटना  
तृणमूल कांग्रेस के वार्ड अध्यक्ष की गोली मारकर हत्या
बाइक सवार हमलावरों ने बीती रात मारी गोली
 बीजेपी और तृणमूल के बीच लगातार खींचतान
पश्चिम बंगाल में सत्ता पक्ष और विपक्ष के नेताओं पर हमलों का सिलसिला थमता नजर नहीं आ रहा है. ताजा मामला तृणमूल कांग्रेस के एक नेता की हत्या का है. पश्चिम बंगाल में डम डम नगरपालिका क्षेत्र के वार्ड 6 के तृणमूल कांग्रेस अध्यक्ष निर्मल कुंडू की गोली मारकर हत्या का मामला सामने आया है. उन पर मंगलवार शाम 7.30 बजे हमला हुआ. तीन बाइक सवार लोगों ने हमला किया था. यह क्षेत्र तिमता पुलिस स्टेशन के दायरे में आता है. यह घटना सीसीटीवी में भी कैद हो गई. बता दें कि पश्चिम बंगाल इस समय अपनी राजनीति की वजह से चर्चा में है. बीजेपी और तृणमूल के बीच लगातार खींचतान मची हुई है. जय श्री राम और जय महाकाली के नारों के बीच दोनों पार्टियों के नेता एक दूसरे पर जमकर निशाना साध रहे हैं. ऐसे में एक तृणमूल कांग्रेस के वरिष्ठ कार्यकर्ता की हत्या से सियासी माहौल खराब हो सकता है.
West Bengal: Nirmal Kundu, a TMC President of Ward 6 of Dum Dum Municipality area under Nimta Police Station limits was shot dead last night by three bike-borne assailants. pic.twitter.com/aclojGcWUJ
इससे पहले पश्चिम बंगाल के नादिया जिले में तृणमूल कांग्रेस के विधायक सत्यजीत बिस्वास की हत्या हो गई थी और इस मामले में भाजपा नेता मुकुल राय समेत चार लोगों के खिलाफ मामला दर्ज किया गया था. वहीं राय ने कहा था कि एफआईआर में उनका नाम जोड़ने का फैसला ‘राजनीति से प्रेरित' है. राज्य विधानसभा की कृष्णगंज विधानसभा क्षेत्र का प्रतिनिधित्व करने वाले बिस्वास (41) का शव फूलबाड़ी इलाके में मिला था. अज्ञात हमलावरों ने उनकी निकट से गोली मारकर हत्या कर दी थी.